20/02/2020 | Administración LocalMunicipal
Sada
Secretaría
Bases reguladoras do concurso de disfraces Entroido en Sada 2020

Convocatoria de concursos e axudas públicas BASES QUE REXERÁN A CONVOCATORIA DO CONCURSO DE DISFRACES DO ENTROIDO EN SADA 2020 Por Decreto da Alcaldía do 6 de febreiro de 2020 aprobáronse as bases do Concurso de Disfraces do Entroido en Sada 2020, que se publican para xeral coñecemento: 1.–OBXECTO. É obxecto das presentes bases regular o concurso de disfraces que se celebrará o Martes de Entroido, 25 de febreiro, organizado pola Concellería de Cultura dentro da programación do Entroido en Sada 2020.2.–PARTICIPANTES.2.1. Poderán participar todas aquelas persoas e colectivos interesados, sen límite de idade. As persoas concursantes deberán participar nun desfile polas rúas de Sada. O percorrido desta edición darase a coñecer no seu momento e será comunicado directamente a todas as persoas e colectivos que se inscriban no certame.2.2. Poderase participar en 3 categorías: MINI, GRUPOS, CARROZAS, optando a 3 premios en cada unha delas.3. INSCRICIÓN.3.1. A inscrición poderá realizarse cubrindo un formulario no que se recollerán os datos necesarios, como título do disfraz, número de compoñentes, categoría de concurso, temática dos disfraces, etc. O formulario estará dispoñible para cubrir online a través dun formulario que se atopará na páxina web municipal (www.sada. gal). Tamén haberá a opción de enviar o formulario cuberto á dirección de correo electrónico sada. cul@sada. gal, ou facelo de forma presencial na OMIX de Sada en horario de 9:00 a 14:00h. e de 16:00 a 18:00h. As propostas que inclúan música de acompañamento deberán aportar tamén copia dos audios, aos efectos de organizar unha posible exhibición final sobre un escenario con amplificación de son.3.2. PRAZOS DE INSCRICIÓN:  O prazo de inscrición rematará o martes 18 de febreiro.  No caso da inscrición en CATEGORÍA MINI, e só para esta categoría, as persoas que queiran participar poderán facelo no mesmo momento no que vaia comezar o concurso.4.–NORMAS DE PARTICIPACIÓN.4.1. As e os participantes inscritos no concurso de disfraces do 25 de febreiro achegaranse ao punto de inicio do desfile, que será anunciado proximamente. Deberán desfilar polas rúas de Sada, segundo o percorrido proposto pola organización, amosando os seus disfraces ao público e ao xurado, exhibindo as súas coreografías e animación musical (en caso de que as teñan). O xurado valorará os disfraces e a animación festiva durante o desfile.4.2. Establécense 3 categorías: MINI (participación individual ou ata 5 compoñentes), GRUPOS (considerarase grupo ao conxunto de disfraces coa mesma temática formados por un mínimo de 5 persoas) e CARROZAS (agrupacións con disfraces dunha mesma temática que inclúan plataformas móbiles autopropulsadas ou remolcadas, adornadas conforme á temática escollida polo grupo de participantes e relacionada cos seus disfraces). En cada unha outorgaranse 3 premios que serán detallados no punto 6 destas bases. Cada participante concursará nunha única categoría, o que quedará recollido na súa inscrición.4.3. Todas as persoas participantes menores de idade deberán contar con autorización materna/paterna ou de titor/a ao cargo. Esta condición será esixida no formulario de inscrición.4.4. As persoas integrantes do xurado disporán do tempo do desfile para realizar a valoración dos disfraces inscritos ao concurso. Á finalización do desfile de rúa poderá organizarase un pequeno desfile sobre un escenario, no caso de que o xurado necesite facer unha visualización máis detallada dalgunha das categorías. En caso de que as propostas conteñan música e coreografías será necesario aportar copia dos audios no momento da inscrición, para poder utilizalos durante esta exhibición final no escenario.4.5. O resultado das votacións farase público á finalización dos desfiles, tras da suma das puntuacións recollidas nas táboas de valoración dos compoñentes do Xurado.5. XURADO E CRITERIOS.5.1. Proposto pola Concellería de Cultura, o xurado estará composto por un mínimo de 3 persoas, representantes do tecido asociativo cultural sadense.5.2. O xurado deberá valorar: a) Estética, orixinalidade e creatividade dos disfraces. b) Posta en escena (acompañamento con coreografías, instrumentos…). c) Detalles da maquillaxe, máscaras e demais complementos propios do Entroido. d) Elaboración propia/artesanal. e) Valoraranse as carrozas e “vehículos” inscritos na categoría de carrozas mediante os criterios anteriores que sexan de aplicación. A organización aportará unha táboa para axudar a realizar a valoración nas diferentes categorías. Cada criterio valorarase de 0 a 10 puntos para obter unha puntuación final. Ao remate do desfile as/os compoñentes do xurado reuniranse para fallar un resultado e comunicalo publicamente. Os premios outorgaranse segundo as puntuacións totais obtidas, despois da suma das valoracións parciais de cada compoñente do xurado.5.3. O xurado deberá valorar os disfraces durante o seu paso polas rúas de Sada e tamén sobre o escenario, se isto último fose necesario.5.4. O xurado poderá descartar do concurso a aqueles participantes que se comporten indecorosamente ou exhiban condutas que poidan considerarse ofensivas, vexatorias ou de mal gusto, tanto cara o público como cara a organización.6. PREMIOS.6.1. O xurado proporá 3 premios por categoría en forma de vales equivalentes a un importe de compra. Os vales serán cambiables pola compra de calquera produto ou servizo ofrecido polo conxunto de empresas con sede no termo municipal sadense. Describimos os premios-vale a continuación: a) CATEGORÍA MINI (máximo de 5 participantes): o disfrace gañador recibirá un vale de 300 euros, o segundo premio un vale de 200 euros e un vale de 100 euros para o terceiro clasificado. b) CATEGORÍA GRUPAL (6 ou máis participantes): o primeiro premio nesta categoría consistirá nun vale de 700 euros, o segundo premio será un vale por valor de 500 euros e o terceiro un vale por valor de 300 euros. c) CATEGORÍA CARROZAS: as comparsas participantes na categoría de carrozas deberán desfilar acompañando á súa plataforma móbil decorada. Os premios nesta categoría consistirán nun vale por valor de 1000 euros para o primeiro premio, 850 euros para o segundo premio e 700 euros para o terceiro.6.2. Os premios daranse a coñecer ao remate dos desfiles, facéndose recollida da documentación necesaria para expedir os vales.6.3. FISCALIDADE: os importes correspondentes aos premios das categorías Grupal e Carrozas poderían estar suxeitos a retencións fiscais, polo que se tomarán as medidas seguintes:  BENEFICIARIAS: o premio imputarase a efectos fiscais entre as persoas beneficiarias. Entenderase que o premio será repartido equitativamente entre as persoas integrantes do grupo ou da carroza.  DOCUMENTACIÓN: cada grupo/carroza premiada deberá designar a un máximo de 10 persoas como beneficiarias a efectos fiscais. A organización facilitará un formulario no seu momento para realizar esta designación.  MENORES DE IDADE: os menores de idade que resulten premiados nalgunha categoría deberán presentar o seu DNI para a tramitación do premio. En caso de que aínda non dispoñan do documento serán as nais/pais/titores as beneficiarias do premio.6.4. Cada grupo ou Carroza deberá designar unha persoa representante, mediante documento que asinarán os integrantes do mesmo. A persoa responsable representará ao grupo a efectos de recibir o vale, facéndose cargo a partir dese momento da xestión da inversión e troco do mesmo. Isto implica poñer en coñecemento da Concellería de Cultura a súa intención de utilizar o vale de premio, da contabilidade das compras realizadas e da presentación ante o Concello das facturas emitidas polos establecementos escollidos.6.4. O xurado, previa xustificación, poderá declarar desertos algún ou todos os premios a conceder.7. CONFORMIDADE. Todas/os participantes, polo feito de selo, aceptan as presentes bases na súa totalidade. NOTA: A organización realizará unha cobertura fotográfica dos diferentes momentos do desfile e do concurso de disfraces. As/os participantes, mediante a súa inscrición, consentirán na cesión da súa imaxe para as fotografías que se realizarán durante a celebración do concurso. As fotografías serán utilizadas pola Concellería de Cultura con fins divulgativos e para a promoción das súas actividades nos seus perfís sociais e páxina web oficiais.8. ÓRGANO COMPETENTE. O órgano competente para a ordenación, instrución e resolución do procedemento derivado das presentes bases será a Alcaldía. DILIXENCIA.–Para facer constar que a presente convocatoria foi aprobada mediante o Decreto da Alcaldía n.º 1936/2019, de data 11 de outubro de 2019. Sada, 06 de febreiro de 2020. O alcalde Óscar Benito Portela Fernández